**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2021-03-22 Nr. TAR-31

Posėdžio data 2021-03-17. Pradžia 14.00 val. (nuotoliniu būdu)

Posėdžio pirmininkas – Aidas Kaveckis.

Posėdžio sekretorė – Lietutė Demidova.

6. SVARSTYTA. Gatvių pavadinimų suteikimas.

Pranešėjas – V. Nausėda. Sako, kad siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog gatvių pavadinimų suteikimas ir jų keitimas yra išimtinė savivaldybės tarybos kompetencija, vadovaujantis Lietuvos Respublikos teritorijos administracinių vienetų ir jų ribų įstatymo bei jį įgyvendinamųjų teisės aktų nuostatomis, reikalingas tarybos sprendimas dėl naujų gatvių pavadinimų suteikimo.

R. Taraškevičius teigia, kad gatvių pavadinimai labai ilgi - gyventojams bus nepatogu.

S. Budinas sako, kad gatvės pavadinimas (du vardai ir pavardė) atrodo keistai. Siūlo gatvei paieškoti kito pavadinimo varianto.

A. Kaveckis sako, kad patogiau būtų parašyti vardų pirmas raides ir pavardę.

R. Taraškevičius siūlo grąžinti klausimą Žymių žmonių, istorinių datų, įvykių įamžinimo ir gatvių pavadinimų suteikimo komisijai.

S. Budinas siūlo pritarti Šiaurės prospekto 3-ių gatvių pavadinimams ir nepritarti Girulių gatvių pavadinimams.

A. Barbšys mano, kad dėl sprendimo projekto turi apsispręsti arba komisija arba taryba.

V. Radvila sako, kad gatvės turi būti parašytos pilnu pavadinimu. Pritaria, kad grąžinti komisijai persvarstyti gatvių pavadinimus ir teikti alternatyvas.

R. Taraškevičius siūlo pritarti 4, 5, 6, 7 sprendimo projekto punktams, o dėl 1, 2, 3 punktų kreiptis į Žymių žmonių, istorinių datų, įvykių įamžinimo ir gatvių pavadinimų suteikimo komisiją dėl gatvių pavadinimų persvarstymo.

NUTARTA. Pritarti pateiktam sprendimo projektui su siūlymu - Žymių žmonių, istorinių datų, įvykių įamžinimo ir gatvių pavadinimų suteikimo komisijai persvarstyti sprendimo projekto 1, 2, 3 punktų gatvių pavadinimus (pritarta bendru sutarimu už-7).

Posėdžio pirmininkas Aidas Kaveckis

Posėdžio sekretorė Lietutė Demidova